**Alianza Kosovo Novo** (en albanés ***Aleanca Kosova e Re***, AKR) é un partido político kosovar, de orientación liberal.

Historia
--------

A orixe do partido está nun grupo de presión que creou en  Washington o empresario Behgjet Pacolli, propietario da empresa suíza de construción e enxeñería Mabetex en 2004 para favorecer un clima favorable á indepedencia de Kosovo. En 2006 abriu unha oficina en Pristina e pouco despois o 3 de maio dese ano inscribiuno como partido político, e logrou inmediatamente un apoio significativo, e así nas eleccións de 2007 logrou o 12,3% dos votos e 13 escanos na Asemblea de Kosovo, co que se converteu o terceiro partido do país e o primeiro partido da oposición fronte ao goberno de coalición do Partido Democrático de Kosovo (PDK) e da Liga Democrática de Kosovo (LDK), encabezado por Hashim Thaçi.

Nas eleccións de 2010, o AKR obtivo 50 951 votos (7,29%) e 8 escanos e baixou ata o quinto partido do país, pero entrou a formar parte do goberno co PDK e outras forzas minoritarias.

O 22 de febreiro de 2011 a Asemblea elixiu a Behgjet Pacolli como presidente de Kosovo. Ao se converter en presidente, renunciou como líder do AKR debido aos requisitos constitucionais contra o dobre cargo. O 4 de abril de 2011 o presidente Pacolli cesou despois do Tribunal Constitucional declarar a súa elección inconstitucional. A maioría dos parlamentarios da oposición boicotearan as eleccións presidenciais debido á súa insatisfacción cos candidatos, polo que o tribunal invalidou as eleccións. O goberno de coalición con Hashim Thaçi continuou, e Pacolli pasou a ser viceprimeiro ministro de Kosovo. En 2013 o partido fíxose coa alcaldía da sétima cidade do país, Gjakova da man da viceprimeira ministra Mimoza Kusari-Lila. 

Nas eleccións de 2014 o AKR logrou 34 170 votos (4,67%) e ao non pasar do requisito do 5% non logrou deputados na Asemblea de Kosovo. Nas seguintes eleccións foi en coalición con diversas forzas políticas e logrou representación no parlamento.

Behgjet Pacolli, o líder da Alianza Kosovo Novo, en 2016
En 2016 o partido viviu unha crise interna que acabou coa marcha de Mimoza Kusari-Lilaen maio para se converter nunha das fundadoras de Alternativa no ano seguinte.

Nas eleccións de xuño de 2017 foi na denominada coalición LA coa Liga Democrática de Kosovo e Alternativa, pero en setembro o AKR deixou a coalición, cos seus catro deputados, e formou goberno coa Coalición PANA nun goberno liderado por Ramush Haradinaj da Alianza polo Futuro de Kosovo e que incluía tamén ministros do Partido Democrático de Kosovo, Lista Serbia, NISMA, así como sete ministros do AKR.
Nas eleccións de 2019 concorreu en coalición con NISMA e o PSD e logrou 2 escanos. En xuño de 2020 apoiou o goberno de Avdullah Hoti da Liga Democrática de Kosovo, pero non tivo ministros no seu gabinete. Nas eleccións de 2021 foi na lista do LDK e logrou un deputado.

Resultados electorais
---------------------

| Ano | Votos | %Votos | Escanos | Escanos albaneses | Posición | +/– | Goberno |
| --- | --- | --- | --- | --- | --- | --- | --- |
| 2007 | 70 165 | 12.3% | 13 / 120 | 13 / 100 | Crecente (crecemento) 3º | 13 | Oposición |
| 2010 | 50 951 | 7.29% | 8 / 120 | 8 / 100 | Decrecente 5º | Decrecente 5 | Coalición |
| 2014 | 34 170 | 4.67% | 0 / 120 | 0 / 100 | Decrecente 7º | Decrecente 8 | extraparlamentario |
| 2017 | Parte da Coalición LA | 4 / 120 | 4 / 100 | Crecente (crecemento) 3º | Crecente (crecemento) 4 | Coalición |
| 2019 | En coalición con NISMA e PSD | 2 / 120 | 2 / 100 | Decrecente 6º | Decrecente 2 | Apoio ao goberno |
| 2021 | Dentro da lista do LDK | 1 / 120 | 1 / 100 | Crecente (crecemento) 3º | Decrecente 1 | Oposición |

Notas
-----

1. ↑  Nordsieck, Wolfram (2021). "Kosovo". *Parties and Elections in Europe*.
2. ↑  "Mabco Constructions SA, Lugano 2 Paradiso Caselle, Schweiz". *North Data*.
3. ↑  "Behgjet Pacolli, dal mattone alla politica". 6 de abril de 2006.
4. ↑  Günal, Altuğ (2015). "The Development of the Political System since February 2008". En Sabrina P. Ramet, Albert Simkus e Ola Listhaug. *Civic and Uncivic Values in Kosovo: History, Politics, and Value Transformation*. Central European University Press. p. 156.
5. ↑  "Mimoza Kusari Lila largohet nga AKR, ja ku do të shkojë". *Albeu*. 3 de maio de 2016. Archived from the original on 29 de outubro de 2019. Consultado o 14 de febreiro de 2023.
6. ↑   Wolfram Nordsieck (2023). *Parties and Elections in Europe: Parliamentary Elections and Governments since 1945, European Parliament Elections, Political Orientation and History of Parties*. BoD. p. 363.
7. ↑  "Ekskluzive: AKR-ja i bashkohet LDK-së në koalicion". *IndeksOnline*. 16 de maio de 2017. Archived from the original on 10 de setembro de 2017. Consultado o 14 de febreiro de 2023.
8. ↑  "Kosovo parties sign first pre-election coalition". *Gazeta Express*. 19 de agosto de 2019. Archived from the original on 23 de agosto de 2019. Consultado o 14 de febreiro de 2023.